Η Αυγερία Σταπάκη μαγειρεύει λαχανικά στον φούρνο με φέτα
Γνωστοί σεφ μαγειρεύουν από το σπίτι τους για τον Γαστρονόμο και μας στέλνουν comfort συνταγές, σήμερα η σεφ Αυγερία Σταπάκη μαγειρεύει λαχανικά στον φούρνο με φέτα.
300 γρ. πιπεριές Φλωρίνης, 150 γρ. κολοκύθια, 200 γρ. παστινάκι ή εναλλακτικά καρότο, 200 γρ. σελινόριζα, 200 γρ. καρότα, 50 γρ. κρεμμυδάκια φρέσκα, 1 πράσο, 1 κρεμμύδι λευκό, 1/2 σκελίδα σκόρδο, 1/2 μάτσο μαϊντανός, ψιλοκομμένος, 300 γρ. ντομάτες, ψιλοκομμένες, 250 γρ. φέτα, 200 ml ελαιόλαδο+100 ml για το γαρνίρισμα, 1 κουτ. σούπας μουστάρδα, 2 κουτ. σούπας μέλι, χυμός από 1 λεμόνι, 1/2 κουτ. γλυκού πελτές ντομάτας, 200 ml ζωμός κότας, αλάτι, πιπέρι φρεσκοτριμμένο
Για να φτιάξουμε τα λαχανικά στον φούρνο με φέτα, ξεκινάμε κόβοντας τα λαχανικά (εκτός από τις ντομάτες και τον μαϊντανό) σε μεγάλα ακανόνιστα κομμάτια και τα βάζουμε σε ένα μεγάλο ταψί. Προσθέτουμε όλα τα υπόλοιπα υλικά (εκτός από τις ντομάτες, τη φέτα και τον μαϊντανό), αλατοπιπερώνουμε, ανακατεύουμε καλά και ψήνουμε σε προθερμασμένο φούρνο στους 180°C για 1 ώρα μέχρι να καραμελώσουν τα λαχανικά.Βγάζουμε το φαγητό από τον φούρνο, ρίχνουμε και ανακατεύουμε τις ντομάτες. Σπάμε τη φέτα πάνω από το φαγητό και πασπαλίζουμε με τον μαϊντανό. Γαρνίρουμε με λίγο καλό ελαιόλαδο.
Λαχανικά,Φέτα